A4-0171/98

Ψήφισμα σχετικά με τη σταδιακή δημιουργία μιας κοινής αμυντικής πολιτικής της Ευρωπαϊκής Ένωσης

Το Ευρωπαϊκό Κοινοβούλιο,

- έχοντας υπόψη το άρθρο 148 του Κανονισμού του,

- έχοντας υπόψη το ψήφισμά του της 24ης Μαρτίου 1994 σχετικά με την ανάπτυξη μιας κοινής πολιτικής ασφάλειας και άμυνας της Ευρωπαϊκής Ένωσης, τους στόχους, τους μηχανισμούς και τις διαδικασίες της ((ΕΕ C 114 της 25.4.94, σελ. 20.)),

- έχοντας υπόψη το ψήφισμά του της 24ης Φεβρουαρίου 1994 σχετικά με το μέλλον των σχέσεων μεταξύ της Ευρωπαϊκής Ένωσης, της ΔΕΕ και της Βορειοατλαντικής Συμμαχίας ((ΕΕ C 77 της 14.3.94, σελ. 17.)),

- έχοντας υπόψη το ψήφισμά του της 18ης Μαΐου 1995 σχετικά με τις προόδους που σημειώθηκαν κατά την εφαρμογή της κοινής εξωτερικής πολιτικής και πολιτικής ασφάλειας (Νοέμβριος 1993 - Δεκέμβριος 1994) ((ΕΕ C 151 της 19.6.95, σελ. 223.)),

- έχοντας υπόψη το ψήφισμά του της 18ης Ιουλίου 1996 σχετικά με τις προόδους που σημειώθηκαν κατά την εφαρμογή της κοινής εξωτερικής πολιτικής και πολιτικής ασφάλειας (Ιανουάριος - Δεκέμβριος 1995) ((ΕΕ C 261 της 9.9.1996, σελ. 154.)),

- έχοντας υπόψη το ψήφισμά του της 12ης Ιουνίου 1997 σχετικά με τις προόδους που σημειώθηκαν κατά την εφαρμογή της κοινής εξωτερικής πολιτικής και πολιτικής ασφάλειας (Ιανουάριος - Δεκέμβριος 1996) ((ΕΕ C 200 της 30.6.97, σελ. 148.)),

- έχοντας υπόψη το ψήφισμά του της 14ης Ιουνίου 1995 σχετικά με τη δημιουργία Κέντρου Αναλύσεων της Ευρωπαϊκής Ένωσης για την ενεργητική πρόληψη των κρίσεων ((ΕΕ C 166 της 3.7.95, σελ. 59.)),

- έχοντας υπόψη το ψήφισμά του της 14ης Μαΐου 1997 σχετικά με την ανάπτυξη προοπτικών για την κοινή πολιτική ασφάλειας της Ευρωπαϊκής Ένωσης ((ΕΕ C 167 της 2.6.1997, σελ. 99.)),

- έχοντας υπόψη το ψήφισμά του της 15ης Μαΐου 1997 σχετικά με την ανακοίνωση της Επιτροπής με τίτλο Οι προκλήσεις που αντιμετωπίζει η ευρωπαϊκή αμυντική βιομηχανία, μια εισήγηση σε σχέση με την ανάληψη δράσεων σε ευρωπαϊκό επίπεδο (COM(96)0010 - C4-0093/96) ((ΕΕ C 167 της 2.6.1997, σελ. 137.)),

- έχοντας υπόψη το ψήφισμά του της 19ης Νοεμβρίου 1997 σχετικά με τη Συνθήκη του Άμστερνταμ (CONF 4007 - C4-0538/97) ((EE C 371 της 8.12.1997, σελ. 99.)),

- έχοντας υπόψη την πρόταση που παρουσίασαν 6 κράτη μέλη κατά την τελευταία Διακυβερνητική Διάσκεψη, η οποία αποβλέπει στη σταδιακή ενσωμάτωση της ΔΕΕ στην Ευρωπαϊκή Ένωση ((Βλέπε ανακοίνωση προς τα μέλη ΡΕ 222.244.)),

- έχοντας υπόψη τη Συνθήκη για την Ευρωπαϊκή Ένωση, όπως τροποποιήθηκε στο Άμστερνταμ και τη δήλωση που ενέκρινε το Συμβούλιο της ΔΕΕ στις 22 Ιουλίου 1997, η οποία είναι προσαρτημένη στην τελική πράξη της Διακυβερνητικής Διάσκεψης που ολοκληρώθηκε με την υπογραφή της Συνθήκης του Άμστερνταμ στις 2 Οκτωβρίου 1997,

- έχοντας υπόψη τη δήλωση του Συμβουλίου της ΔΕΕ που εγκρίθηκε στην Ερφούρτη στις 18 Νοεμβρίου 1997,

- έχοντας υπόψη τις αποφάσεις των Συνόδων του ΝΑΤΟ της 3ης Ιουνίου 1996 στο Βερολίνο και της 9ης Ιουλίου 1997 στη Μαδρίτη,

- έχοντας υπόψη όλα τα συναφή έγγραφα του Οργανισμού για την Ασφάλεια και τη Συνεργασία στην Ευρώπη (ΟΟΣΑ), ιδίως δε την απόφαση αριθ. 5 σχετικά με τις κατευθυντήριες γραμμές για ένα δεσμευτικό έγγραφο-χάρτη του ΟΑΣΕ για την ευρωπαϊκή ασφάλεια, όπως αποφασίστηκε από το Συμβούλιο Υπουργών του ΟΑΣΑ στις 19 Δεκεμβρίου 1997 στην Κοπεγχάγη,

- έχοντας υπόψη τη σύσταση αριθ. 618 της Συνέλευσης της ΔΕΕ σχετικά με τη θέση της ΔΕΕ στην οργάνωση της ασφάλειας της Ευρώπης, μετά τις αποφάσεις που έλαβαν η Ευρωπαϊκή Ένωση και το ΝΑΤΟ στο Άμστερνταμ και τη Μαδρίτη ((Βλέπε ανακοίνωση προς τα μέλη ΡΕ 223.515.)),

- έχοντας υπόψη τη σύσταση αριθ. 620 της Συνέλευσης της ΔΕΕ σχετικά με τη ΔΕΕ μετά το Άμστερνταμ: η ευρωπαϊκή ταυτότητα ασφάλειας και άμυνας και η εφαρμογή του Άρθρου V της τροποποιημένης Συνθήκης των Βρυξελλών - απάντηση στην ετήσια έκθεση του Συμβουλίου ((Βλέπε ανακοίνωση προς τα μέλη ΡΕ 224.934.)),

- έχοντας υπόψη την έκθεση της Επιτροπής Εξωτερικών Υποθέσεων Ασφάλειας και Αμυντικής Πολιτικής και τη γνωμοδότηση της Επιτροπής Προϋπολογισμών (A4-0171/98),

Α. λαμβάνοντας υπόψη ότι η Συνθήκη του Άμστερνταμ καθιστά περισσότερο αξιόπιστη την προοπτική μιας κοινής αμυντικής πολιτικής, δεδομένου ότι ενισχύει τον οργανικό δεσμό που δημιούργησε η Συνθήκη του Μάαστριχτ μεταξύ της Ευρωπαϊκής Ένωσης και της ΔΕΕ και προβλέπει την ενδεχόμενη ενσωμάτωση της ΔΕΕ στην Ευρωπαϊκή Ένωση, εάν το Ευρωπαϊκό Συμβούλιο αποφασίσει σχετικά,

Β. λαμβάνοντας υπόψη ότι η σταδιακή καθιέρωση μιας κοινής αμυντικής πολιτικής δεν έχει νόημα παρά μόνον εάν η άμυνα αυτή έρχεται προς επίρρωση μιας κοινής εξωτερικής πολιτικής της Ευρωπαϊκής Ένωσης, κοινής εξωτερικής πολιτικής της οποίας η εφαρμογή εξακολουθεί να είναι ανεπαρκής,

Γ. λαμβάνοντας υπόψη ότι η σταδιακή θέσπιση μιας κοινής αμυντικής πολιτικής δεν θα πρέπει να παρεμποδίζει μια κοινή εξωτερική πολιτική που θα διευκόλυνε την Ένωση να ασκεί μια αποτελεσματικότερη πολιτική για την πρόληψη και διαχείριση παγκόσμιων συρράξεων[semigr ]

Δ. λαμβάνοντας υπόψη ότι, σύμφωνα με το πρωτόκολλο σχετικά με το άρθρο Ι.7 της Συνθήκης του Άμστερνταμ, η Ευρωπαϊκή Ένωση, σε συνεργασία με τη Δυτικοευρωπαϊκή Ένωση, προβαίνει σε ρυθμίσεις για την ενίσχυση της μεταξύ τους συνεργασίας, εντός ενός έτους από την έναρξη ισχύος της δήλωσης αυτής, προκειμένου να δοθεί ένα οργανωτικό πλαίσιο στη ΔΕΕ, ως αναπόσπαστο τμήμα της ανάπτυξης της Ευρωπαϊκής Ένωσης,

Ε. λαμβάνοντας υπόψη ότι οι νέες δημοσιονομικές προοπτικές θα πρέπει να λαμβάνουν υπόψη τις διατάξεις της Συνθήκης του Άμστερνταμ (άρθρο Ι.18) που προβλέπουν ότι οι επιχειρησιακές δαπάνες που απορρέουν από τον δεύτερο πυλώνα επιβαρύνουν τον κοινοτικό προϋπολογισμό, με εξαίρεση τις δαπάνες που συνδέονται με ενέργειες που έχουν στρατιωτικές συνέπειες ή συνέπειες στην άμυνα,

ΣΤ. λαμβάνοντας υπόψη ότι η 50ή επέτειος της Συνθήκης των Βρυξελλών, η οποία σηματοδοτεί τη δυνατότητα σε κάθε κράτος μέλος που το επιθυμεί, να αποσυρθεί από τη ΔΕΕ με προειδοποίηση ενός έτους, παρέχει την ευκαιρία προβληματισμού σχετικά με το μέλλον του εν λόγω οργανισμού και κατά συνέπεια σχετικά με την ανάπτυξη περισσότερο στενών σχέσεων μεταξύ Ευρωπαϊκής Ένωσης και ΔΕΕ, ενόψει της μελλοντικής ενσωμάτωσής της στην Ένωση, καθώς και σχετικά με τη σκοπιμότητα τροποποίησης της Συνθήκης ώστε να καθιστά την αποστολή της περισσότερο συνεπή τόσο προς το υφιστάμενο πολιτικό και στρατηγικό σκηνικό όσο και ως προς την ικανότητα της ΔΕΕ να αναλάβει την αποστολή αυτή,

Ζ. εκτιμώντας ότι η ΔΕΕ, ως αναπόσπαστο τμήμα της ανάπτυξης της Ευρωπαϊκής Ένωσης, πρέπει επίσης να αποτελέσει σημαντικό στοιχείο της ευρωπαϊκής ταυτότητας ασφάλειας και άμυνας εντός της Ατλαντικής Συμμαχίας,

Η. λαμβάνοντας υπόψη ότι η ΚΕΠΠΑ έχει διάφορες συνιστώσες: παραδοσιακή διπλωματική εξωτερική πολιτική, αναπτυξιακή βοήθεια, εμπόριο, ειρήνη και διευθέτηση των συγκρούσεων, πολιτική αφοπλισμού και στρατιωτικής άμυνας, και υπογραμμίζοντας, κατά συνέπεια, ότι μια κοινή αμυντική πολιτική είναι ένα από τα μέσα που συνεισφέρουν στην κατοχύρωση της ασφάλειας των κρατών μελών της ΕΕ και των πολιτών τους και στην άσκηση μιας αποτελεσματικότερης εξωτερικής πολιτικής,

Θ. έχοντας επίγνωση του γεγονότος ότι δεν είναι όλα τα κράτη μέλη της Ευρωπαϊκής Ένωσης έτοιμα να δεσμευθούν αυτήν τη στιγμή στην οδό μιας κοινής αμυντικής πολιτικής που θα περιλαμβάνει ρήτρα αμοιβαίας βοήθειας όπως αυτή που ήδη υφίσταται στις Συνθήκες ΔΕΕ και ΝΑΤΟ, και ότι η Ευρωπαϊκή Ένωση, δεχόμενη να συμπεριληφθούν στη Συνθήκη του Άμστερνταμ οι αποστολές τύπου Petersberg, στις οποίες όλοι έχουν δικαίωμα συμμετοχής, δημιούργησε τις προϋποθέσεις για τη διατήρηση της ειρήνης και την παρέμβαση σε καταστάσεις κρίσεων,

Ι. εκτιμώντας, κατά συνέπεια, ότι είναι ανάγκη να προχωρήσει η Ευρωπαϊκή Ένωση στη σύσταση ενός ευρωπαϊκού πολιτικού σώματος το οποίο θα αναλάβει την εκτέλεση αποστολών διατήρησης και αποκατάστασης της ειρήνης,

ΙΑ. λαμβάνοντας υπόψη ότι το αναθεωρημένο άρθρο Ι.7 της ΣΕΕ και το σχετικό πρωτόκολλο ορίζουν ότι «η πολιτική της Ένωσης στον αμυντικό τομέα δεν επηρεάζει τον ειδικό χαρακτήρα της πολιτικής για την ασφάλεια και την άμυνα ορισμένων κρατών μελών» και ότι «η Ευρωπαϊκή Ένωση, σε συνεργασία με τη Δυτικοευρωπαϊκή Ένωση, προβαίνει σε ρυθμίσεις για την ενίσχυση της μεταξύ τους συνεργασίας»,

ΙΒ. υπογραμμίζοντας ότι, εάν η Συνθήκη ΔΕΕ ενσωματωθεί τελικά στην Ευρωπαϊκή Ένωση, δεν θα ήταν σκόπιμο να μειωθούν οι εγγυήσεις ασφαλείας που παρέχει η εν λόγω Συνθήκη μεταξύ των κρατών της Ευρωπαϊκής Ένωσης που είναι μέλη της ΔΕΕ,

ΙΓ. επισημαίνοντας ότι η Ευρωπαϊκή Ένωση συμβάλλει κατά τρόπο ιδιαίτερα σημαντικό στην ασφάλεια και την ειρήνη στην Ευρώπη, δεδομένου ότι οι υποψήφιες χώρες λαμβάνουν υπόψη το γεγονός ότι ο σεβασμός των ανθρωπίνων δικαιωμάτων εντός των συνόρων τους και οι αρμονικές σχέσεις με τις γειτονικές χώρες αποτελούν τις προϋποθέσεις για την ένταξή τους στην Ευρωπαϊκή Ένωση,

ΙΔ. εκτιμώντας ότι η ανάπτυξη της πολιτικής ασφάλειας και άμυνας της Ευρωπαϊκής Ένωσης πρέπει να βασίζεται στην αρχή ότι η ΕΕ πρέπει να είναι σε θέση, σε ειδικές περιστάσεις, να ενεργεί αυτόνομα για την προστασία των συμφερόντων και αξιών της, λαμβάνοντας υπόψη τους όρους και τις υποχρεώσεις που απορρέουν από τη συμμετοχή ορισμένων κρατών μελών στη Συνθήκη του Βορείου Ατλαντικού, όπως ορίζεται στο άρθρο Ι.7, παρ. 1 της Συνθήκης του Άμστερνταμ,

1. επιβεβαιώνει ότι απώτερος σκοπός μιας κοινής πολιτικής ασφάλειας και άμυνας είναι:

- να διαφυλάσσει τις κοινές αξίες, τα θεμελιώδη συμφέροντα, την ανεξαρτησία και την ακεραιότητα της Ένωσης σύμφωνα με τις αρχές της Χάρτας των Ηνωμένων Εθνών[semigr ]

- να ενισχύσει την ασφάλεια της Ένωσης σε όλους τομείς[semigr ]

- να διατηρήσει την ειρήνη και να ενισχύσει τη διεθνή ασφάλεια, σύμφωνα με τις αρχές του Χάρτη των Ηνωμένων Εθνών, καθώς και τις αρχές της Τελικής Πράξης του Ελσίνκι και τους στόχους της Χάρτας των Παρισίων, περιλαμβανομένων και εκείνων που αφορούν τα εξωτερικά σύνορα[semigr ]

2. επιβεβαιώνει ότι η πρόληψη κρίσεων αποτελεί αναπόσπαστο τμήμα της χάραξης και εγκαθίδρυσης μιας κοινής πολιτικής ασφάλειας και άμυνας[semigr ]

3. δηλώνει επίσης ότι αντικείμενο μιας κοινής αμυντικής πολιτικής είναι να διασφαλίζεται η προστασία των συμφερόντων της Ένωσης υπό όλες τους τις πτυχές, συμπεριλαμβανομένης της ασφάλειας των βασικών προμηθειών, κατά τις περιπτώσεις όπου οι διπλωματικοί μηχανισμοί δεν επαρκούν πλέον[semigr ]

4. εκτιμά τέλος ότι μια αμυντική πολιτική πρέπει να επιτρέπει στην Ευρωπαϊκή Ένωση να συμβάλλει στην ειρήνη και σταθερότητα στον κόσμο, ξεκινώντας από τις περιοχές που βρίσκονται στα χερσαία και θαλάσσια σύνορά της, στο πλαίσιο εντολής από τον ΟΗΕ ή τον ΟΑΣΕ[semigr ]

5. υπενθυμίζει ότι, δυνάμει των άρθρων 51 και 52 του Χάρτη των Ηνωμένων Εθνών, ένας οργανισμός, όπως η Ευρωπαϊκή Ένωση έχει δικαίωμα σε νόμιμη άμυνα και σε συλλογική άμυνα, και ότι, στη βάση αυτή, δικαιούται να εγκαθιδρύσει σταδιακά μια κοινή αμυντική πολιτική[semigr ]

6. επιβεβαιώνει ότι ένα από τα βασικά στοιχεία της αμυντικής πολιτικής είναι η εγκαθίδρυση και διασφάλιση ειρηνικών και συνεργασιακών σχέσεων όχι μόνο με τα γειτονικά κράτη αλλά και σε παγκόσμια κλίμακα[semigr ]

7. κρίνει απαραίτητο να χαραχθεί σαφής διαχωριστική γραμμή μεταξύ ασφάλειας και άμυνας, όπου η έννοια της ασφάλειας θα περιλαμβάνει τις αποστολές τύπου Petersberg, ενώ η έννοια της άμυνας περιλαμβάνει την προστασία της επικράτειας και των θεμελιωδών συμφερόντων των κρατών μελών[semigr ] ενθαρρύνει τη στενή συνεργασία στο πλαίσιο των GFIM/CJTF (Πολυεθνικές Μικτές Ομάδες Ενόπλων Δυνάμεων/Συνδυασμένες Κοινές Ειδικές Μονάδες) με βάση τις υποδομές και τα μέσα της Ατλαντικής Συμμαχίας[semigr ]

8. επιβεβαιώνει ότι η προστασία της εδαφικής ακεραιότητας των κρατών μελών παραμένει εξασφαλισμένη, για όσο διάστημα η ΔΕΕ δεν είναι ενσωματωμένη στην Ευρωπαϊκή Ένωση, μέσω των συμμαχιών στις οποίες συμμετέχουν ορισμένα από τα εν λόγω κράτη μέλη, αλλά υπενθυμίζει παράλληλα ότι η Συνθήκη του Άμστερνταμ εισήγαγε τις έννοιες της «ακεραιότητας της Ένωσης» και της «αμοιβαίας πολιτικής αλληλεγγύης», καθώς και την αναφορά στα «εξωτερικά σύνορα» της Ένωσης, έννοιες που θα πρέπει να αναπτυχθούν με την εμβάθυνση του ευρωπαϊκού οικοδομήματος και τη διεύρυνση της Ευρωπαϊκής Ένωσης στην κατεύθυνση μιας σύγκλισης μεταξύ των δύο οργανισμών[semigr ]

9. διαπιστώνει ότι αυτή τη στιγμή, η ασφάλεια της πλειονότητας των κρατών μελών της Ένωσης διασφαλίζεται με τη συμμετοχή τους στο ΝΑΤΟ[semigr ] επισημαίνει ωστόσο ότι η μελλοντική διεύρυνση της Ευρωπαϊκής Ένωσης προς τις χώρες της Κεντρικής και Ανατολικής Ευρώπης και την Κύπρο δεν πρόκειται να συμπέσει κατά ανάγκη με παρόμοια διεύρυνση του ΝΑΤΟ, όπως καταδείχτηκε από τις αποφάσεις της Συνόδου Κορυφής της Μαδρίτης, και ότι οι πιέσεις υπέρ της ανάπτυξης μιας κοινής αμυντικής πολιτικής της Ευρωπαϊκής Ένωση θα αυξάνονται ενδεχομένως καθώς η Ευρωπαϊκή Ένωση θα διευρύνεται[semigr ]

10. επιβεβαιώνει ότι η διεύρυνση της Ευρωπαϊκής Ένωσης θα συμβάλει επίσης σημαντικά στη συνολική ασφάλεια της ηπείρου μας και υπογραμμίζει τη σημασία του Συμφώνου Σταθερότητας και της Ευρωπαϊκής Διάσκεψης στο πλαίσιο αυτό[semigr ]

11. λαμβάνει υπό σημείωση τις αποφάσεις που ενέκρινε το Συμβούλιο του Βορείου Ατλαντικού που συνήλθε στο Βερολίνο στις 3 Ιουνίου 1996, όσον αφορά την αναγνώριση της ευρωπαϊκής ταυτότητας ασφάλειας και άμυνας εντός της Ατλαντικής Συμμαχίας, και τη συμφωνία που επετεύχθη σχετικά με την έννοια των GFIM/CJTF, οι οποίες θα επιτρέψουν στα ευρωπαϊκά κράτη να ενεργούν στο πλαίσιο της ΚΕΠΠΑ ή σε διμερές ή πολυμερές πλαίσιο έχοντας παράλληλα τη δυνατότητα να χρησιμοποιούν την υποδομή και τα μέσα της Ατλαντικής Συμμαχίας κατά τις περιπτώσεις που οι Ηνωμένες Πολιτείες δεν θα θελήσουν να συμμετάσχουν στις εν λόγω επιχειρήσεις[semigr ]

12. καλεί τα κράτη μέλη της ΕΕ που ανήκουν και στο ΝΑΤΟ να διασφαλίσουν την αποσαφήνιση των αρχών που διέπουν τις CFIM/CJTF, έτσι ώστε να γίνουν οι πρακτικές ρυθμίσεις για την προετοιμασία των δράσεων στο εν λόγω πλαίσιο[semigr ]

13. υπογραμμίζει την ανάγκη, ενδεχομένως κατόπιν διαβουλεύσεως με το ΝΑΤΟ, τις στρατιωτικές δαπάνες τους, να αναπτύξουν τα κράτη μέλη τις δυνατότητες της Ευρώπης στον τομέα της στρατηγικής αεροκινητικότητας, της διαστημικής αναγνώρισης και των επικοινωνιών με δορυφόρο, για τις περιπτώσεις κατά τις οποίες τα ζωτικά συμφέροντα της Ευρώπης θα καθιστούσαν αναγκαία μια αυτόνομη επιχείρηση, χωρίς να υπάρχει δυνατότητα καταφυγής σε κάποια GFIM/CJTF[semigr ]

14. υπογραμμίζει τη σπουδαιότητα του ΣυμβουλίουΕυρωατλαντικής Συνεργασίας και του προγράμματός του ενισχυμένης Συνεργασίας για την Ειρήνη, που επιτρέπουν σε όλα τα σημερινά και μελλοντικά κράτη μέλη της Ευρωπαϊκής Ένωσης να συμμετέχουν σε επιχειρήσεις του ΝΑΤΟ σε ίση βάση με τα μέλη του εν λόγω οργανισμού, όπως στη Βοσνία-Ερζεγοβίνη[semigr ]

15. υπογραμμίζει ότι η συνεργασία στον τομέα των εξοπλισμών πρέπει να ενισχυθεί και ότι η αναδιάρθρωση των ευρωπαϊκών βιομηχανιών που συνδέονται με τον αμυντικό τομέα, η δημιουργία εσωτερικής αγοράς ανοικτής στον τομέα των εξοπλισμών, η παραγωγή κοινών στρατιωτικών εξοπλισμών με βέλτιστη σχέση κόστους/ωφέλειας, καθώς και η χάραξη ενιαίας πολιτικής στον τομέα των εξαγωγών εξοπλισμών, αποτελούν κεφαλαιώδη στοιχεία μιας κοινής αμυντικής πολιτικής[semigr ] χαιρετίζει τις αποφάσεις που έλαβε το Συμβούλιο της ΔΕΕ στην Ερφούρτη στον τομέα αυτό, αποφάσεις οι οποίες κινούνται στην κατεύθυνση της δημιουργίας ενός Ευρωπαϊκού Οργανισμού Εξοπλισμών, όπως προβλέπεται στη Συνθήκη του Μάαστριχτ, και επιθυμεί οι υφιστάμενοι οργανισμοί (ΟΑΕΟ και ΟCCAR) να συγχωνευθούν εν ευθέτω χρόνω στον εν λόγω Οργανισμό[semigr ]

16. επισημαίνει ότι η θέσπιση κοινής αμυντικής πολιτικής, υποστηριζόμενης από μια κοινή πολιτική εξοπλισμών, δεν αντιτίθεται στο στόχο του παγκόσμιου αφοπλισμού[semigr ]

17. χαιρετίζει τις προόδους που έχουν σημειώσει οι Δεκαπέντε στην εκπόνηση ενός κώδικα συμπεριφοράς στον τομέα των εξαγωγών όπλων, ιδίως σε ό,τι αφορά τη διαδικασία κοινοποίησης άρνησης και τη διατύπωση κοινών αρχών στο θέμα των εξαγωγών, και εύχεται την ταχεία σύναψη της σχετικής συμφωνίας[semigr ] υπογραμμίζει ότι ο εν λόγω συντονισμός των εξαγωγικών πολιτικών θα ενισχύσει τη διαφάνεια μεταξύ των κρατών μελών με στόχο την καθιέρωση αυστηρών κοινών κανόνων για τις εξαγωγές τους σε όπλα και θα συμβάλει στην διατήρηση και ανάπτυξη μιας ισχυρής ευρωπαϊκής αμυντικής βιομηχανίας, λόγω της αυξημένης συνεργασίας μεταξύ των ευρωπαϊκών βιομηχανιών[semigr ]

18. επισημαίνει ότι οι δυνάμεις που βρίσκονται αυτή τη στιγμή στην αρμοδιότητα της ΔΕΕ (FRUEO) αποτελούν μηχανισμούς που θα τεθούν στην υπηρεσία μιας κοινής αμυντικής πολιτικής[semigr ]

19. εκφράζει τη λύπη του διότι ούτε η Ένωση, κατ' εφαρμογήν του άρθρου Ι.4.2 της Συνθήκης του Μάαστριχτ, ούτε η ίδια η ΔΕΕ κατόρθωσαν να επιτύχουν στο πλαίσιό τους συμφωνία προκειμένου να υπάρξει παρέμβαση της EUROFOR και της EUROMARFOR στην Αλβανία, αλλά χαιρετίζει ταυτόχρονα το γεγονός ότι η επιχείρηση Alba πραγματοποιήθηκε με συμμετοχή τεσσάρων κατηγοριών μελών της ΔΕΕ υπό την αιγίδα της Ιταλίας, αποδεικνύοντας έτσι ότι οι ευρωπαίοι έχουν τη δυνατότητα να διεξάγουν αυτόνομα περιορισμένες στρατιωτικές δράσεις[semigr ]

20. προτείνει, ενόψει της σταδιακής ανάπτυξης μιας κοινής αμυντικής πολιτικής της Ευρωπαϊκής Ένωσης, ένα σύνολο συγκεκριμένων μέτρων που πρόκειται να διευκολύνουν, όταν φθάσει η κατάλληλη στιγμή, την ενσωμάτωση της ΔΕΕ στην Ευρωπαϊκή Ένωση και πρόκειται να επιτρέψουν σε κάθε κράτος να συμμετάσχει σάυτήν[semigr ]

21. ζητεί από την Ευρωπαϊκή Ένωση να εφαρμόσει χωρίς δισταγμούς τις διατάξεις της Συνθήκης του Άμστερνταμ σύμφωνα με τις οποίες η Ευρωπαϊκή Ένωση αναλαμβάνει την πολιτική ευθύνη των αποφάσεων και δράσεων στο πλαίσιο της ΚΕΠΠΑ, διαδραματίζοντας κατευθυντήριο ρόλο, ενώ στη ΔΕΕ ανατίθεται ειδικά η εφαρμογή τους σε στρατιωτικό επίπεδο[semigr ]

22. ζητεί τα κράτη μέλη που έχουν καθεστώς παρατηρητή να έχουν τη δυνατότητα να συμμετέχουν στις αποστολές στρατιωτικού (και αμυντικού) χαρακτήρα πλην των αποστολών τύπου Petersberg υπό τις ίδιες συνθήκες που ισχύουν για αυτές τις τελευταίες[semigr ]

23. συνιστά την ανάπτυξη στενότερων σχέσεων μεταξύ Ευρωπαϊκής Ένωσης και ΔΕΕ, μέσω:

- ανταλλαγής πληροφοριών και εγγράφων μεταξύ των δύο οργανισμών,

- δημιουργίας διακοινοβουλευτικής αντιπροσωπείας εντός του Ευρωπαϊκού Κοινοβουλίου επιφορτισμένης με τις σχέσεις με τη Συνέλευση της ΔΕΕ, γεγονός το οποίο:

i) θα επιτρέψει την ανάπτυξη επακόλουθων σχέσεων εργασίας μεταξύ των δύο Συνελεύσεων, προκειμένου να εξετάζονται από κοινού οι απαραίτητες προϋποθέσεις για την υλοποίηση της κοινής αμυντικής πολιτικής που προβλέπεται στο άρθρο Ι.7.1 της Συνθήκης του Άμστερνταμ, ιδίως δε οι όροι της ενσωμάτωσης της ΔΕΕ στην Ευρωπαϊκή Ένωση,

ii) θα συνεισφέρει στη βελτίωση της αμοιβαίας ενημέρωσης των δύο Συνελεύσεων,

iii) και θα επιτρέψει στη κάθε μία από τις δύο να ασκούν καλύτερα τις εξουσίες δημοκρατικού ελέγχου που τους αναγνωρίζουν οι αντίστοιχες Συνθήκες, ενόσω η ΔΕΕ θα έχει αυτόνομη ύπαρξη[semigr ]

24. συνιστά τη σημαντική ενίσχυση της μονάδας «Ζητήματα Ασφάλειας» της ΓΔ IA, η οποία ασχολείται με θέματα ασφάλειας και άμυνας, προκειμένου να αντικατοπτρίζει την αυξανόμενη σημασία των ζητημάτων αυτών στο πλαίσιο της Συνθήκης του Άμστερνταμ[semigr ] ζητεί να τεθεί η εν λόγω μονάδα υπό την εποπτεία του Επιτρόπου που είναι αρμόδιος για την ΚΕΠΠΑ, και ζητεί τόσο ο εν λόγω Επίτροπος όσο και υπάλληλοι της Επιτροπής καθώς και οι εκπρόσωποι του Συμβουλίου της Ευρωπαϊκής Ένωσης και της ΔΕΕ να μετέχουν στη Μονάδα Πολιτικού Σχεδιασμού και Έγκαιρης Προειδοποίησης (UPP) ούτως ώστε να προσδοθεί στη μονάδα αυτή μεγαλύτερη σπουδαιότητα σε επίπεδο Ευρωπαϊκής Ένωσης[semigr ]

25. ζητεί να εκπονηθεί από την Μονάδα Πολιτικού Σχεδιασμού και Έγκαιρης Προειδοποίησης μια Λευκή Βίβλος για την άμυνα και τις επιχειρήσεις της Ευρωπαϊκής Ένωσης προς διατήρηση της ειρήνης, η οποία να τεθεί προς έγκριση στο Ευρωπαϊκό Συμβούλιο[semigr ]

26. είναι της γνώμης ότι η εν λόγω Λευκή Βίβλος, η οποία πρόκειται ιδίως να προσδιορίσει τα κοινά συμφέροντα στον τομέα της ασφαλείας, θα εναρμονίσει σταδιακά τα αμυντικά δόγματα των κρατών μελών και παράλληλα θα διευκολύνει την ανάπτυξη κοινών εξοπλιστικών προγραμμάτων, συμβάλλοντας έτσι στην ενίσχυση της εσωτερικής συνοχής της Ευρωπαϊκής Ένωσης και στην επιβεβαίωση της θέσης της στη διεθνή σκηνή[semigr ]

27. ζητεί στη συνέχεια, σε επίπεδο Συμβουλίου της Ευρωπαϊκής Ένωσης, να προβλεφθούν Συμβούλια Υπουργών Άμυνας, προκειμένου να εξετάζουν τα ειδικά ζητήματα που ανήκουν στον δεύτερο πυλώνα, και ενδεχομένως στον πρώτο, όπως για παράδειγμα η αναδιάρθρωση της ευρωπαϊκής βιομηχανίας εξοπλισμών και το ζήτημα των εξαγωγών όπλων[semigr ]

28. ζητεί επίσης να υπάρξει δυνατότητα για συνεδρίαση κοινών Συμβουλίων Υπουργών Εξωτερικών και Άμυνας που συνέρχονται σε επίπεδο Ευρωπαϊκής Ένωσης, τουλάχιστον δύο φορές το χρόνο, στις περιπτώσεις που οι δράσεις της Ευρωπαϊκής Ένωσης ενδέχεται να χρειάζονται τη στήριξη ενόπλων δυνάμεων, όπως συμβαίνει με τις αποστολές τύπου Petersberg, κάτι που θα επιτρέψει να επιτευχθεί καλύτερη συνοχή μεταξύ των αποφάσεων που λαμβάνονται σε επίπεδο Ευρωπαϊκής Ένωσης όσον αφορά τους πολιτικούς προσανατολισμούς της δράσης, και της εφαρμογής της δράσης από τη ΔΕΕ[semigr ]

29. προτείνει να διοργανωθούν, στο πλαίσιο της Επιτροπής Εξωτερικών Υποθέσεων Ασφάλειας και Αμυντικής Πολιτικής του Ευρωπαϊκού Κοινοβουλίου, τακτικές συναντήσεις με τους Γενικούς Γραμματείς του ΝΑΤΟ και της ΔΕΕ, καθώς και με την Προεδρία της ΔΕΕ και, όποτε κρίνεται σκόπιμο, με τον ΟΟΣΑ, έτσι ώστε να βελτιωθεί η ενημέρωση του Ευρωπαϊκού Κοινοβουλίου σχετικά με τις δραστηριότητες των οργανισμών που είναι επιφορτισμένοι με την ευρωπαϊκή ασφάλεια[semigr ]

30. συνιστά εκτός αυτού, αρχής γενομένης από την 1η Ιανουαρίου 1999, ημερομηνία από την οποία οι προεδρίες της Ευρωπαϊκής Ένωσης και της ΔΕΕ θα εναρμονισθούν, να υποβάλλεται έκθεση στην Ολομέλεια από την Προεδρία του Συμβουλίου με αντικείμενο τις δραστηριότητες τόσο της Ευρωπαϊκής Ένωσης όσο και της ΔΕΕ, έτσι ώστε να καταδεικνύεται η σύγκλιση μεταξύ των δύο οργανισμών[semigr ]

31. επισημαίνει ότι η δημιουργία μιας μονάδας πολιτικού προγραμματισμού και έγκαιρης προειδοποίησης (UPP), στην οποία πρόκειται να συμμετέχει η ΔΕΕ, αναμένεται να διευκολύνει την πλήρη συνεργασία μεταξύ ΔΕΕ και Ευρωπαϊκής Ένωσης[semigr ] επιθυμεί όπως η ΔΕΕ θέση στη διάθεση της μονάδας UPP το σύνολο των μέσων που διαθέτει (μονάδα προγραμματισμού, κέντρο εκτίμησης της κατάστασης και δορυφορικό κέντρο)[semigr ]

32. επισημαίνει ότι οι κρίσεις που σημειώθηκαν μέχρι στιγμής στην Ευρώπη (Βοσνία, Αλβανία) κατέστησαν αναγκαία την παρέμβαση αστυνομικών δυνάμεων[semigr ] προτείνει κατά συνέπεια, τα κράτη μέλη να διαθέτουν σε ετοιμότητα επαρκώς καταρτισμένο προσωπικό για ταχεία ανάπτυξη[semigr ] προτείνει επίσης το συντονισμό και την οργάνωση των επιχειρήσεων αυτών με τη βοήθεια της ΔΕΕ[semigr ]

33. προτείνει, επίσης, η μικρή αστυνομική μονάδα προγραμματισμού να διέπεται από τις εξής αρχές:

α) η εν λόγω μονάδα θα αναλαμβάνει δράση, λόγω των δεσμών που έχει με τις δικαστικές και αστυνομικές αρχές των κρατών μελών, κατόπιν αποφάσεως της Ευρωπαϊκής Ένωσης[semigr ]

β) η Ένωση θα αναθέσει, εάν απαιτηθεί, στην ΔΕΕ τον καθορισμό των επιχειρησιακών όρων της ανάπτυξης της δύναμης αυτής[semigr ]

γ) σε περίπτωση ανάγκης, η εν λόγω μονάδα θα ενισχύεται με συμπληρωματικές δυνάμεις που θα αποστέλλουν τα κράτη μέλη[semigr ]

δ) η εν λόγω μονάδα θα έχει διαρκούς χαρακτήρα επαφές με τις αστυνομικές δυνάμεις (και, όπου υπάρχουν, με τη χωροφυλακή) των κρατών μελών, προκειμένου να αναπτύξει εναρμονισμένους όρους συγκρότησης[semigr ] θα καταρτίζει και θα πλαισιώνει τις τοπικές αστυνομικές δυνάμεις με την ευκαιρία της επιχειρησιακής ανάπτυξής της[semigr ]

34. δηλώνει ότι εν λόγω μελλοντική κοινή αμυντική πολιτική δεν θα κατευθύνεται ιδιαίτερα εναντίον οιουδήποτε συγκεκριμένου προσώπου, και ότι μπορεί κατά συνέπεια να χρησιμοποιηθεί ως όργανο συνεργασίας στην Υπηρεσία της ΚΕΠΠΑ[semigr ]

35. ζητεί, στο πλαίσιο του πολιτικού διαλόγου υψηλού επιπέδου που προβλέπεται στη συμφωνία εταιρικής σχέσης και συνεργασίας που έχει συναφθεί μεταξύ Ευρωπαϊκής Ένωσης και Ρωσίας, να συζητηθούν μεταξύ των δύο μερών τα ζητήματα ασφαλείας, και συνιστά το ίδιο να γίνει και με άλλα κράτη της Κοινοπολιτείας Ανεξάρτητων Κρατών που έχουν συνδεθεί με την Ευρωπαϊκή Ένωση μέσω συμφωνίας εταιρικής σχέσης και συνεργασίας[semigr ]

36. προτείνει στην προοπτική αυτή, η Ευρωπαϊκή Ένωση, ενδεχομένως με εντολή προς τη ΔΕΕ, να διαπραγματευθεί συμφωνίες με ενδιαφερόμενες τρίτες χώρες, προκειμένου να διευκολυνθεί η πραγματοποίηση αποστολών τύπου Petersberg, και να συμμετέχουν ενδεχομένως και οι εν λόγω χώρες σε τέτοιες αποστολές[semigr ]

37. υπενθυμίζει ότι, σε περίπτωση που υφίστανται δημοσιονομικές επιπτώσεις για τον προϋπολογισμό της Ευρωπαϊκής Ένωσης, η Επιτροπή οφείλει να ενημερώνει προηγουμένως την αρμόδια για τον προϋπολογισμό αρχή, πριν από τη σύναψη των συμφωνιών συνεργασίας[semigr ]

38. εκφράζει τη λύπη του διότι η ιδέα να διεξαχθεί Σύνοδος Κορυφής της ΔΕΕ σε σύνδεση με την 50η επέτειο του εν λόγω οργανισμού δεν έγινε δεκτή από τα μέλη του εν λόγω οργανισμού[semigr ]

39. είναι της γνώμης ότι η ΔΕΕ έχει ανάγκη εκσυγχρονισμού στην προοπτική της σύσφιξης των θεσμικών σχέσεών της με την Ευρωπαϊκή Ένωση, εν όψει της πιθανής ενσωμάτωσής της στην Ευρωπαϊκή Ένωση, και ότι υπό το πρίσμα αυτό είναι απολύτως απαραίτητο να αναπτυχθούν προβληματισμοί σε σχέση με τις προσαρμογές της Συνθήκης ΔΕΕ που θα απαιτηθούν προκειμένου να επιτευχθεί ο εν λόγω στόχος, όπως:

- οι συνέπειες της Δήλωσης της ΔΕΕ της 22ας Ιουλίου 1997 όσον αφορά την εφαρμογή της Συνθήκης του Άμστερνταμ, την ανάπτυξη της ευρωπαϊκής ταυτότητας ασφάλειας και άμυνας, και την ενίσχυση του επιχειρησιακού ρόλου της ΔΕΕ στο πλαίσιο της ΚΕΠΠΑ, χωρίς ωστόσο να τίθεται υπό αμφισβήτηση το Άρθρο V της Συνθήκης της ΔΕΕ,

- η διευκρίνιση του καθεστώτος των συνδεδεμένων εταίρων και επανακαθορισμός του καθεστώτος των συνδεδεμένων μελών, στην προοπτική της διεύρυνσης της Ευρωπαϊκής Ένωσης με τις χώρες της Κεντρικής και Ανατολικής Ευρώπης, καθώς και την Κύπρο.

- οι συνέπειες των διαρθρωτικών αλλαγών που έχουν συμβεί εντός της ΔΕΕ - Στρατιωτική Επιτροπή, πολυεθνικές δυνάμεις υπαγόμενες στη ΔΕΕ (FRUEO) - όσον αφορά τη Συνθήκη της ΔΕΕ και, ενδεχομένως, τις σχέσεις της με την Ευρωπαϊκή Ένωση[semigr ]

40. αποφασίζει, τέλος, στην προοπτική της σταδιακής εγκαθίδρυσης μιας κοινής αμυντικής πολιτικής, να τροποποιήσει την ονομασία της ειδικευμένης υποεπιτροπής του σε «υποεπιτροπή ασφάλειας, και της πολιτικής της άμυνας και του αφοπλισμού»[semigr ]

41. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο, καθώς και στα όργανα της ΔΕΕ, του ΝΑΤΟ, του ΟΑΣΕ, στο Γενικό Γραμματέα των Ηνωμένων Εθνών, καθώς και στα κοινοβούλια των κρατών μελών, των υποψηφίων προς ένταξη χωρών και όλων των άλλων ευρωπαϊκών χωρών.